ДО
ОБЩИНСКИ СЪВЕТ

ГР. КРУМОВГРАД

Д О К Л А Д Н А    З А П И С К А

от Себихан Керим Мехмед – кмет на Община Крумовград
ОТНОСНО: Предоставяне чрез дарение на вещ, представляваща принтер на „В и К“ ООД гр. Кърджали за нуждите на Район Крумовград.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Крумовград получи дарение от „ДПМ Крумовград“ ЕАД с договор № 698 от 09.10.2025 г. на следната вещ: принтер BROTHER MFC-J3540DW на стойност 731,88 лева/374,20 евро с ДДС. Съгласно клаузите на цитирания договор дарственото намерение на „ДПМ Крумовград“ ЕАД е да подкрепи закупуването на принтер за нуждите на В и К Крумовград, като дарителят предоставя безвъзмездно и с дарствена цел посочената по-горе вещ.

На основание чл. 34, ал. 4 от Закона за общинската собственост Общината може да се разпорежда с вещи - частна общинска собственост чрез дарение.

Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, чл. 8, ал. 1 и чл. 34, ал. 4 от Закона за общинската собственост, чл. 31, ал. 4 и чл. 32, ал. 1 от Наредбата за реда за придобиване управление и разпореждане с общинско имущество в община Крумовград на Общински съвет – Крумовград, предлагам Общински съвет – Крумовград да вземе следното
Р Е Ш Е Н И Е:
I. ПРЕДОСТАВЯ на „В и К“ ООД гр. Кърджали, със седалище и адрес на управление гр. Кърджали, бул. „България“ № 88, за нуждите на Район Крумовград дарение на вещ, представляваща:  принтер BROTHER MFC-J3540DW на стойност 731,88 лв. (седемстотин тридесет и един лева осемдесет и осем стотинки) /374,20 евро (триста седемдесет и четири евро и двадесет евроцента) с ДДС.

II. ВЪЗЛАГА на кмета на Община Крумовград да издаде заповед и сключи договор за дарение.
ВНЕСЪЛ:..….…/П/………..……

                    СЕБИХАН МЕХМЕД

     Кмет на Община Крумовград

Изготвил: ………/П/……………….. А. Хаджъисмаил, директор на дирекция „ОСИ“

Съгласували: ……………/П/…………… В. Пехливанова, директор на дирекция „НОП“
………/П/………………… В. Хаджиева, директор на дирекция „ФС“



………………/П/……. инж. А. Хаджимехмед, зам.-кмет на Община Крумовград
